proxectonos/corpus_dominio_legal_administrativo_tmp huggingface dataset:
DECRETO 103/2003, do 30 de xaneiro, polo que se acorda encargar do despacho de asuntos da Consellería de Sanidade, durante a auxencia do seu titular, á conselleira de Asuntos Sociais, Emprego e Relacións Laborais.
PRESIDENCIA — II. AUTORIDADES E PERSOAL — 31/01/2003

Con motivo da viaxe do conselleiro de Sanidade, a Hispanoamérica é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do conselleiro de Sanidade, con motivo da súa viaxe a Hispanoamérica, encárgaselle o despacho dos asuntos da Consellería de Sanidade, desde o día 31 de xaneiro ata o seu regreso, á conselleira de Asuntos Sociais, Emprego e Relacións Laborais.
Santiago de Compostela, trinta de xaneiro de dous mil tres.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 18 de febreiro de 2003 pola que se dispón o cesamento de vocal en representación do Concello de Ferrol no Consello de Administración da Autoridade Portuaria de San Cibrao-Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 28/02/2003

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para este cesamento.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do consello de administración deberá facerse necesariamente por proposta das administracións públicas e entidades ou organismos representados no consello de administración, polo que, vista a proposta de modificación realizada ó abeiro do disposto no artigo 40, número 2º, da Lei 27/1992, polo acordo do Pleno do Concello de Ferrol como Administración representada, e en canto órgano competente,
DISPOÑO:
O cesamento de Amable Dopico Freire como vocal do Consello de Administración da Autoridade Portuaria de San Cibrao-Ferrol e a súa ría, en representación do Concello de Ferrol, agradecéndolle os servicios prestados.
Santiago de Compostela, 18 de febreiro de 2003.
Alberto Núñez Feijoo
Conselleiro de Política Territorial, Obras Públicas e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 18 de febreiro de 2003 pola que se nomea vocal en representación do Concello de Ferrol no Consello de Administración da Autoridade Portuaria de San Cibrao-Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 28/02/2003

A Lei 27/1992, do 24 de novembro, de portos do Estado e da mariña mercante, texto reformado pola
Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para esta designación.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do consello de administración deberá facerse necesariamente por proposta das administracións públicas e entidades ou organismos representados no consello de administración, polo que, vista a proposta de nomeamento realizada ó abeiro do disposto no artigo 40, número 2º da Lei 27/1992, por acordo do Pleno do Concello de Ferrol como Administración representada, e en canto órgano competente,
DISPOÑO:
O nomeamento de Margarita López Pardo como vocal do Consello de Administración da Autoridade Portuaria de San Cibrao-Ferrol e a súa ría, en representación do Concello de Ferrol.
Santiago de Compostela, 18 de febreiro de 2003.
Alberto Núñez Feijoo
Conselleiro de Política Territorial, Obras Públicas e Vivenda
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Decreto 23/2003, do 20 de xaneiro, polo que se fixa a estructura orgánica dos departamentos da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 30/01/2003

Advertido un erro no citado decreto, publicado no Diario Oficial de Galicia número 13, do martes 21 de xaneiro, cómpre face-la oportuna corrección.
Na páxina 663, segunda columna, artículo 13º, referente á estructura da Consellería de Asuntos Sociais, Emprego e Relacións Laborais, no punto 4, onde di: «Dirección Xeral da Terceira Idade e Persoas con Discapacidade», debe dicir: «Dirección Xeral do Maior e de Persoas con Discapacidade».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Resolución do 24 de xuño de 2003, da Dirección Xeral de Formación Profesional e Ensinanzas Especiais, pola que se dictan instruccións para o desenvolvemento dos ciclos formativos de formación profesional específica no curso 2003-2004.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/08/2003

Advertidos erros, na devandita resolución, publicada no DOG nº 143, do xoves 24 de xullo de 2003, cómpre efectua-las seguintes correccións:
Na páxina 9.831, onde di: «Resolución do 24 de xuño de 2003, da Dirección Xeral de Ordenación Educativa e Formación Profesional ...», debe dicir: «Resolución do 24 de xuño de 2003, da Dirección Xeral de Formación Profesional e Ensinanzas Especiais...».
No artigo décimo, punto 1. a), páxina 9.834, onde di: «Asignarase...», debe dicir: «Asinarase...».
No artigo décimo cuarto, páxina 9.836, onde di: «Envío de documentación á Dirección Xeral de Ordenación Educativa e Formación Profesional», debe dicir: «Desenvolvemento do módulo de FCT fóra da Comunidade Autónoma de Galicia».
No anexo IV, páxina 9.843, onde aparece:
«XUSTIFICACIÓN DE REALIZACIÓN E DE GASTOS SOPORTADOS
Declaro, baixo a miña responsabilidade, que os datos contidos son certos».
Debe aparecer:
«XUSTIFICACIÓN DE REALIZACIÓN E DE GASTOS SOPORTADOS
Declaro, baixo a miña responsabilidade, que os datos contidos son certos.
En ............, ... de .......... 200..
Asdo:.................».
No anexo VII, páxina 9.845, onde di: «Ciclo formativo: CM supervisión e control de máquinas...», debe dicir: «Ciclo formativo: CS supervisión e control de máquinas...», páxina 9.849, onde di: «Ciclo formativo: CM desenvolvemento e aplicación de proxec
tos de construcción...», debe dicir: «Ciclo formativo: CS desenvolvemento e aplicación de proxectos de construcción...», páxina 9.851, onde di: «Ciclo formativo: CM construccións metálicas...», debe dicir: «Ciclo formativo: CS construccións metálicas...», onde di: «Ciclo formativo: CM desenvolvemento de proxectos mecánicos...», debe dicir: «Ciclo formativo: CS desenvolvemento de proxectos mecánicos...», páxina 9.852, onde di: «Ciclo formativo: CM axencias de viaxes...», debe dicir: «Ciclo formativo: CS axencias de viaxes...», páxina 9.854, onde di: «Ciclo formativo: CM industria alimentaria...», debe dicir: «Ciclo formativo: CS industria alimentaria...».
ORDE do 23 de xullo de 2003 pola que se aproba a modificación do artigo 6, dos estatutos da Fundación de Estudios e Análises (Fesan) e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/08/2003

Analizado o expediente de referencia, promovido pola Fundación de Estudios e Análises (Fesan).
Resultando que a Consellería da Presidencia e Administración Pública por Orde de 27 de maio de 1997, (DOG da mesma data), clasificou como benéfico-docente á Fundación de Estudios e Análises (Fesan) e adscribiuna á Consellería de Educación e Ordenación Universitaria, e que foi declarada de interese galego por Orde do 1 de xullo de 1997 (DOG do 11 de agosto), inscribíndose no Rexistro de Fundacións deste protectorado co número 182.
Resultando que a Fundación de Estudios e Análises (Fesan) solicitou ante este protectorado a modificación do artigo 6 dos seus estatutos, segundo consta na certificación da súa aprobación polo padroado, de data 11 de xuño de 2003, e na escritura pública do notario Manuel Peregil Cambón, de data 11 de xullo de 2003, co número de protocolo 1003.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e a carta fundacional da referida fundación.
Considerando que as fundacións de interese galego poden modifica-los seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos esixidos no artigo 10 da Lei 7/1983, e 32.3º e 38 do dito regulamento.
Considerando que esta modificación estatutaria é conforme coa vontade fundacional.
Esta consellería
RESOLVE:
Primeiro.-Aproba-la modificación do artigo 6, dos estatutos da Fundación de Estudios e Análises (Fesan), segundo consta na escritura pública do notario Manuel Peregil Cambón, de data 11 de xullo de 2003, protocolo número 1003.
Segundo.-Practica-la inscrición desta modificación estatutaria no Rexistro de Fundacións deste protectorado, logo da publicación da presente orde no Diario Oficial de Galicia, data a partir da que entrará en vigor tal cambio estatutario.
Terceiro.-A presente disposición pon fin á vía administrativa, de acordo co establecido no artigo 109.c) da Lei 30/1992, de réxime xurídico das administracións públicas e do procedemento administrativo común, poderá ser recorrida potestativamente mediante o recurso de reposición no prazo dun mes ante o conselleiro de Educación e Ordenación Universitaria, ou ben impugnada directamente ante a xurisdicción contencioso-administrativa, no prazo de dous meses, contados desde o día seguinte ó da súa publicación no Diario Oficial de Galicia.
Santiago de Compostela, 23 de xullo de 2003.
Celso Currás Fernández
Conselleiro de Educación e Ordenación Universitaria
ORDE do 8 de xullo de 2003 pola que se nomea vocal en representación do Concello de Ferrol no Consello de Administración da Autoridade Portuaria de San Cibrao-Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 16/07/2003

A Lei 27/1992, do 24 de novembro, de portos do Estado e a mariña mercante, texto reformado pola
Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para esta designación.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do Consello de Administración deberá facerse necesariamente por proposta das administracións públicas, e entidades ou organismos representados no Consello de Administración, polo que, vista a proposta de nomeamento realizada ó abeiro do disposto no artigo 40, número 2º, da Lei 27/1992, por acordo do Pleno do Concello de Ferrol como Administración representada, e en canto órgano competente,
DISPOÑO:
O nomeamento de Juan José Fernández García como vocal do Consello de Administración da Autoridade Portuaria de San Cibrao-Ferrol e a súa ría, en representación do Concello de Ferrol.
Santiago de Compostela, 8 de xullo de 2003.
Alberto Núñez Feijoo
Conselleiro de Política Territorial, Obras Públicas
e Vivenda
ORDE do 8 de xullo de 2003 pola que se dispón o cesamento de vocal en representación do Concello de Ferrol no Consello de Administración da Autoridade Portuaria de San Cibrao-Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 16/07/2003

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para este cesamento.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do Consello de Administración deberá facerse necesariamente por proposta das administracións públicas, e entidades ou organismos representados no Consello de Administración, polo que, vista a proposta de modificación realizada ó abeiro do disposto no artigo 40, número 2º, da Lei 27/1992, polo acordo do Pleno do Concello de Ferrol como Administración representada, e en canto órgano competente,
DISPOÑO:
O cesamento de Margarita López Pardo como vocal do Consello de Administración da Autoridade Portuaria de San Cibrao-Ferrol e a súa ría, en representación do Concello de Ferrol, agradecéndolle os servicios prestados.
Santiago de Compostela, 8 de xullo de 2003.
Alberto Núñez Feijoo
Conselleiro de Política Territorial, Obras Públicas
e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 304/2003, do 17 de xullo, polo que se acorda encargar do despacho de asuntos da Consellería de Sanidade, durante a ausencia do seu titular, ó conselleiro da Presidencia, Relacións Institucionais e Administración Pública.
PRESIDENCIA — II. AUTORIDADES E PERSOAL — 18/07/2003

Con motivo da viaxe do conselleiro de Sanidade, a Hispanoamérica é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade, con motivo da súa viaxe a Hispanoamérica, encárgaselle o despacho dos asuntos da Consellería de Sanidade, desde o día 19 de xullo ata o seu regreso, ó conselleiro da Presidencia, Relacións Institucionais e Administración Pública.
Santiago de Compostela, dezasete de xullo de dous mil tres.
Manuel Fraga Iribarne
Presidente
ORDE do 4 de xullo de 2003 pola que nomean vocais compoñentes do Consello Galego de Medio Ambiente.
CONSELLERÍA DE MEDIO AMBIENTE — II. AUTORIDADES E PERSOAL — 15/07/2003

O Decreto 155/1995, do 3 de xuño, establece a regulación do Consello Galego de Medio Ambiente, determinando que serán nomeados como vocais os representantes das organizacións, institucións e departamentos autonómicos relacionados no seu artigo terceiro, todos eles con especial vinculación coa protección do medio.
Por outra banda o Regulamento de organización e funcionamento do Consello Galego de Medio Ambiente aprobado en pleno o 12 de abril de 1996, establece a posibilidade de cesa-los seus membros por proposta das organizacións, institucións ou autoridades que promoveron o seu nomeamento, debendo presenta-la oportuna proposta de novo nomeamento ó presidente do consello, polo que, solicitado polo órgano autonómico sectorial competente en materia de saúde pública ambiental o cesamento do vocal suplente, procede acordar e nomea-lo novo representante proposto.
Por todo isto, en uso da atribución outorgada polo artigo 4 do Decreto 155/1995, do 3 de xuño, polo que se regula o Consello Galego de Medio Ambiente, e tendo en conta que o citado órgano consultivo foi adscrito á Consellería de Medio Ambiente en virtude do Decreto 14/2002, do 24 de xaneiro, modificado polo Decreto 23/2003, do 20 de xaneiro, polo que se establece a estructura orgánica dos departamentos da Xunta de Galicia,
DISPOÑO:
Artigo 1º
Que cese como vocal do Consello Galego de Medio Ambiente en representación do órgano autonómico
sectorial en materia de saúde pública ambiental, agradecéndolle os servicios prestados, Mª Carmen Sánchez Barral.
Artigo 2º
Designar como vocal suplente do Consello Galego de Medio Ambiente en representación do órgano autonómico sectorial en materia de ambiente, por proposta del e en substitución do que causa baixa pola presente orde, a persoa que a continuación se relaciona:
-María Couceiro Méndez.
Santiago de Compostela, 4 de xullo de 2003.
José Manuel Barreiro Fernández
Conselleiro de Medio Ambiente
ORDE do 17 de xullo de 2003 pola que se modifica a Orde do 27 de decembro de 2002 pola que se aproba o Plan Xeral de Explotación Marisqueira para o ano 2003.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 18/07/2003

A Orde do 27 de decembro de 2002 establece no seu artigo 6 os períodos autorizados durante o ano 2003 para a captura de determinadas especies de crustáceos, entre as que se atopa a nécora.
Tendo en conta as observacións formuladas pola comisión sectorial de pesca de artes fixas e menores en caladoiro nacional do Consello Galego de Pesca na súa reunión do 15 de xullo do presente ano, así como o establecido no artigo 14.1º do Decreto 423/1993, do 17 de decembro, polo que se refunde a normativa vixente en materia de marisqueo, extracción de algas e cultivos mariños, resulta posible adopta-la decisión de amplia-lo período autorizado para a captura da nécora.
Na súa virtude,
DISPOÑO:
Artigo único.-Modificación da Orde do 27 de decembro de 2002.
Modifícase o artigo 6 da Orde do 27 de decembro de 2002, pola que se aproba o Plan Xeral de Explotación Marisqueira para o ano 2003, que queda redactado da seguinte forma:
«Artigo 6º.-Outros crustáceos.
De acordo co establecido no artigo 14 do Decreto 423/1993, do 17 de decembro, modificado polo
Decreto 237/2002, do 11 de xullo, os períodos autorizados no 2003 para a captura doutras especies de crustáceos establécense como segue:
Nécora (Necora Puber): do 1 ó 3 de xaneiro e do 21 de xullo ó 31 de decembro.
Lubrigante (Homarus gammarus): do 2 de xullo ó 29 de agosto.
Santiaguiño (Scyllarus arctus): do 1 de outubro ó 31 de decembro.
Lagosta (Palinurus elephas): do 1 de xullo ó 29 de agosto.
Cangrexo (Carcinus maenas): todo o ano.
Conguito (Macropipus corrugatus) e patulate (Macropipus depurador): do 1 de xaneiro ata o 31 de marzo e do 1 de xullo ó 31 de decembro.
Centola (Maia squinado) e boi (Cancer pagurus): do 1 de xaneiro ó 27 de xuño, e do 1 de decembro ata o 31 de decembro. Nas zonas sinaladas no anexo I, soamente se poderá extraer desde o 3 de febreiro ata o 27 de xuño».
Disposición derradeira
Única.-Entrada en vigor.
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 17 de xullo de 2003.
Enrique César López Veiga
Conselleiro de Pesca e Asuntos Marítimos
CORRECCIÓN de erros.-Resolución do 15 de maio de 2003 pola que se fai pública a delegación de competencias.
UNIVERSIDADE DE VIGO — III. OUTRAS DISPOSICIÓNS — 29/07/2003

Detectados erros na devandita resolución publicada no DOG nº 99, do 23 de maio, cómpre face-la oportuna corrección:
No punto 9 c), onde di: «As relacionadas con empresas e institucións, incluíndo as cátedras de empresas e cursos complementarios, e a sinatura de convenios de colaboración en tódalas materias obxecto desta delegación, cando así sexa considerado polo rector», debe dicir: «As relacionadas con empresas e institucións, incluíndo as cátedras de empresa e cursos complementarios, e a sinatura de convenios de colaboración e os de cooperación educativa, en tódalas materias obxecto desta delegación, cando así sexa considerado polo rector».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 7 de xullo de 2003 pola que se resolve a orde de cesión de equipos de excarceración para misións de protección civil.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 29/07/2003

Por Orde do 13 de marzo de 2003 (DOG nº 61, do 27 de marzo), a Consellería de Xustiza, Interior e Administración Local dictou normas para a concesión de apoio ós concellos galegos, consistentes na cesión de equipos de excarceración para misións de protección civil.
Visto o informe técnico emitido polos servicios provinciais de Protección Civil e a proposta de resolución da comisión avaliadora, en aplicación do artigo 7 da Orde do 13 de marzo,
RESOLVO:
Primeiro.-Concederlles, con cargo á aplicación 13.04.231A.623.0 dos orzamentos xerais da Comu
nidade Autónoma de Galicia para o ano 2003, equipos novos de excarceración para misións de protección civil ós seguintes concellos: A Pontenova da provincia de Lugo e á Mancomunidade do Ribeiro da provincia de Ourense.
Segundo.-Concederlles, con cargo á aplicación 13.04.231A.623.0 dos orzamentos xerais da Comunidade Autónoma de Galicia para o ano 2003, material auxiliar de excarceración para misións de protección civil ós seguintes concellos: da provincia da Coruña: Carballo, A Coruña, Melide, Miño, Muxía, Noia, Oleiros, As Pontes de García Rodríguez, Rianxo, Santa Comba; da provincia de Lugo: Chantada; da provincia de Ourense: O Carballiño, A Gudiña, Lobios, Muíños, Xinzo de Limia e da provincia de Pontevedra: A Estrada, A Guarda, Mos, Sanxenxo, Mancomunidade do Val Miñor e Vilagarcía de Arousa.
Terceiro.-Notificárlle-lo contido desta resolución ós concellos beneficiarios, especificando as condicións particulares que deberán cumprir.
Cuarto.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 7 de xullo de 2003.
Jesús Carlos Palmou Lorenzo
Conselleiro de Xustiza, Interior
e Administración Local
ORDE de 17 de xullo de 2003 pola que se modifica a do 18 de novembro de 2002 pola que se procede á convocatoria para o ano 2003 de axudas encamiñadas á mellora da infraestructura enerxética de Galicia.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 29/07/2003

A Consellería de Industria e Comercio dictou a Orde do 18 de novembro de 2002 pola que se procede á convocatoria para o ano 2003 de axudas encamiñadas á mellora da infraestructura enerxética de Galicia (Diario Oficial de Galicia nº 230, do 28 de novembro de 2002).
A Consellería de Economía e Facenda aprobou por Resolución do 30 de xuño de 2003 unha modificación orzamentaria das partidas incluídas na dita orde, como consecuencia da circular da Comisión Europea que obrigou a unha redistribución dos fondos Feder. Por este motivo, o crédito para a anualidade 2003 da partida orzamentaria correspondente a Familias e institucións sen ánimo de lucro; fomento das enerxías renovables ten que ser diminuída.
Por outra parte, na citada disposición establécese como requisito indispensable para o libramento de axudas a presentación da documentación acreditativa do investimento realizado antes do 30 de setembro de 2003.
Tendo en conta que o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes, considérase necesario amplia-lo prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
DISPOÑO:
Artigo 1º
Modifica-lo artigo 2 da orde da Consellería de Industria e Comercio do 18 de novembro de 2002, no referente ó crédito orzamentario para a anualidade 2003 da partida 08.02.631-B.780.0 Familias e institucións sen ánimo de lucro; fomento das enerxías renovables, pasando a ser de 77.008,85 A.
Artigo 2º
Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria e Comercio do 18 de novembro de 2002 ata o 31 de outubro de 2003.
Santiago de Compostela, 17 de xullo de 2003.
Juan Rodríguez Yuste
Conselleiro de Innovación, Industria e Comercio
DECRETO 305/2003, do 26 de xuño, polo que se crea o Instituto de Educación Secundaria de Bouzas, concello de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/07/2003

O Estatuto de autonomía de Galicia, no seu artigo 31 e o artigo 1 do Decreto 213/1998, do 23 de xullo, establece que lle corresponde á Consellería de Educación e Ordenación Universitaria a competencia en materia de educación.
De conformidade coa Lei orgánica 1/1990, do 3 de outubro, de ordenación xeral do sistema educativo, e a Lei orgánica 10/2002, do 23 de decembro, de calidade da educación; e atendendo ó disposto no Real decreto 777/1998, do 30 de abril, polo que se desenvolven determinados aspectos da ordenación da formación profesional no ámbito do sistema educativo, e no Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitarias, faise precisa a creación deste instituto de educación secundaria para impartir ensinanzas de formación profesional, tendo en conta as necesidades educativas existentes, a racional distribución das ensinanzas e as características da zona.
Na súa virtude, por proposta do conselleiro de Educación e Ordenación Universitaria, ó abeiro do artigo 17 da Lei orgánica 8/1985, do 3 de xullo, reguladora do dereito á educación, e o artigo 1.3º do Regulamento orgánico dos institutos de educación secundaria, aprobado polo Decreto 324/1996, do 26 de xullo, e logo de deliberación do Consello da Xunta de Galicia na súa reunión do día vinteseis de xuño de dous mil tres,
DISPOÑO:
Artigo 1º
Créase o instituto de educación secundaria de Bouzas, código 36024461, para impartir ensinanzas de
formación profesional con capacidade para 10 unidades.
Artigo 2º
A Consellería de Educación e Ordenación Universitaria adoptará as medidas necesarias para o mellor cumprimento do anteriormente sinalado e determinará as ensinanzas que se impartan e o cadro de persoal docente, administrativo e subalterno necesario para o máis eficaz desenvolvemento das actividades docentes.
Disposición derradeira
Única.-O presente decreto entrará en vigor a partir do día seguinte ó da súa publicación no Diario Oficial de Galicia.
Santiago de Compostela, vinteseis de xuño de dous mil tres.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
ORDE do 22 de xullo de 2003 pola que se particulariza para o exercicio 2003 o procedemento de concesión de axudas establecido na Orde do 21 de setembro de 2000, modificada pola Orde do 28 de outubro de 2000, pola que se establecen as bases e condicións e se regula o procedemento de concesión de axudas para a promoción, fomento da calidade e busca de novas saídas comerciais dos productos da pesca, o marisqueo e a acuicultura.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 29/07/2003

A Orde do 21 de setembro de 2000 pola que se establecen as bases e condicións e se regula o procedemento de concesión de axudas para a promoción, fomento da calidade e busca de novas saídas comerciais dos productos da pesca, o marisqueo e a acuicultura (DOG nº 189, do 28 de setembro), modificada pola Orde do 28 de outubro de 2000 (DOG nº 213, do 3 de novembro), establece no seu artigo 5 que os beneficiarios das axudas poderán ser empresas privadas e asociacións destas sen ánimo de lucro.
Por outra banda, o artigo 43 da Lei  6/2002, do 27 de decembro, de orzamentos xerais da Comunidade Autónoma de Galicia, establece que o prazo de presentación de solicitudes non será inferior a corenta (40) días hábiles.
Finalizado o prazo de presentación de solicitudes para o exercicio 2000 e 2001 ó abeiro da referida orde e tendo entrado en vigor a Lei de orzamentos xerais da Comunidade Autónoma de Galicia para 2003, procede establece-las condicións particulares para a concesión destas axudas no exercicio 2003.
Por todo o exposto e no uso das facultades que me foron conferidas.
DISPOÑO:
Artigo 1º
Para o exercicio orzamentario 2003 as axudas ó abeiro da referida Orde do 21 de setembro de 2000, modificada pola Orde do 28 de outubro de 2000 e pola presente orde outorgaranse con cargo ás aplicacións orzamentarias seguintes: 12.03.770.0 e 770.1 (empresas privadas) e 12.03.780.0 (asociacións de empresas privadas sen ánimo de lucro) do programa 722B (promoción dos productos pesqueiros e fomento da calidade) dos orzamentos xerais da Comunidade Autónoma de Galicia para 2003, aprobados por Lei 6/2002, do 27 de decembro, ata un importe máximo, respectivamente, de 48.834 A (770.0), 48.834 A (770.1) e 97.668 A (780.0).
Artigo 2º
Para a concesión de axudas con cargo ó exercicio orzamentario 2003 ó abeiro da referida Orde do 21 de setembro de 2000, modificada pola Orde do 28 de outubro de 2000 e pola presente orde, o prazo de presentación de solicitudes será de corenta (40) días hábiles contados a partir do seguinte ó da publicación desta orde no Diario Oficial de Galicia.
Disposición derradeira
Única.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 22 de xullo de 2003.
Enrique López Veiga
Conselleiro de Pesca e Asuntos Marítimos
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 30 de xuño de 2003 pola que se autoriza para imparti-las ensinanzas do idioma italiano a Escola Oficial de Idiomas de Ferrol (A Coruña), a partir do curso 2003-2004.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/07/2003

Coa finalidade de satisface-la crecente necesidade social de coñece-los idiomas europeos e os cooficiais do Estado español, créase polo Decreto 239/1989, do 19 de outubro (DOG do 13 de novembro), a Escola Oficial de Idiomas de Ferrol (A Coruña) e pola Orde do 13 de novembro de 1989 (DOG do 29 de novembro) autorízase a posta en funcionamento.
Examinado o expediente promovido pola dirección da mencionada escola, polo que solicita a implantación das ensinanzas do idioma italiano, así como os correspondentes informes, esta consellería, de conformidade co establecido no artigo 1 do Decreto 213/1998, do 10 de xullo (DOG do 23 de xullo) e por proposta da Dirección Xeral de Centros e Ordenación Educativa,
DISPÓN:
Primeiro.-Autoriza-la Escola Oficial de Idiomas de Ferrol (A Coruña) a imparti-las ensinanzas corres
pondentes ó idioma italiano. As ditas ensinanzas implantaranse progresivamente, iniciando o 1º curso no 2003-2004, quedando a configuración do dito centro segundo figura no anexo.
Segundo.-Autoriza-la Dirección Xeral de Centros e Ordenación Educativa para adopta-las medidas precisas para a execución da presente orde.
Santiago de Compostela, 30 de xuño de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Ferrol.
Localidade: Ferrol.
Denominación: Escola Oficial de Idiomas de Ferrol.
Código: 15026546.
Idiomas: alemán, francés, galego, inglés e italiano.
RESOLUCIÓN do 8 de xullo de 2003 pola que se fai público o límite de crédito dispoñible de diferentes programas de axudas para resolucións que se dicten no ano 2003 con cargo ós anos 2004 e 2005.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 17/07/2003

As bases reguladoras das axudas do Instituto Galego de Promoción Económica publicadas mediante resolucións da directora xeral do Igape do 13 de xullo de 2001 (DOG nº 142, do 23 de xullo), para os programas de continuidade e mellora competitiva da Peme galega e emprendedores prevé o establecemento de compromisos plurianuais dentro dos límites autorizados.
Con data do 27 de decembro o Parlamento de Galicia aprobou os orzamentos xerais da Comunidade Autónoma de Galicia para o ano 2003, publicados mediante Lei 6/2002 (DOG nº 251, do 30 de decembro). Por outra parte, o Consello da Xunta de Galicia, na súa reunión do 20 de marzo de 2003, autorizou os límites de plurianualidades do Instituto Galego de Promoción Económica.
Polo que antecede,
RESOLVO:
Facer público, de acordo cos importes que se relacionan a continuación, os límites de crédito dispoñible de diferentes programas de axuda para resolucións que se dicten no ano 2003 con cargo ós anos 2004 e 2005.
Santiago de Compostela, 8 de xullo de 2003.
Margarita Rodríguez Rama
Directora xeral do Instituto Galego de Promoción Económica
Partida
orzamentaria
Finalidade
Límite dispoñible
2004 euros
Límite dispoñible
2005 euros
02.02/11/01/01
Programa de mellora competitiva da PEME. Proxectos baseados nun diagnóstico. Subvención a fondo perdido.
287.500,00
143.750,00
02.02/11/02/01
Programa de mellora competitiva da PEME. Actuacións específicas. Subvención a fondo perdido.
332.500,00
166.250,00
02.02/12/01/01
Programa de emprendedores. Proxectos promovidos por novos emprendedores. Subvención a fondo perdido
148.405,00
148.405,00
02.02/12/02/01
Programa de emprendedores. Novas iniciativas empresariais. Subvención a fondo perdido.
112.500,00
112.500,00
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 9 de xullo de 2003 pola que se publica o estado de execución do orzamento da Comunidade Autónoma e as súas modificacións e a situación da tesourería e movementos por operacións orzamentarias e extraorzamentarias correspondentes ó primeiro trimestre de 2003.
CONSELLERÍA DE ECONOMÍA E FACENDA — III. OUTRAS DISPOSICIÓNS — 22/07/2003

De acordo co previsto no artigo 117 do texto refundido da Lei de réxime financeiro e orzamentario de
Galicia, aprobado por Decreto lexislativo 1/1999, do 7 de outubro, dáselle publicidade ó estado de execución do orzamento da Comunidade Autónoma e as súas modificacións e á situación da tesourería e movementos por operacións orzamentarias e extraorzamentarias correspondentes ó primeiro trimestre de 2003, que figuran como anexo a esta resolución.
Santiago de Compostela, 9 de xullo de 2003.
José Antonio Orza Fernández
Conselleiro de Economía e Facenda
CORRECCIÓN de erros.-Orde do 13 de xuño de 2003 pola que se dictan instruccións para a elaboración dos orzamentos xerais da Comunidade Autónoma de Galicia para o ano 2004.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/07/2003

Advertidos erros na devandita orde, publicada no Diario Oficial de Galicia número 121, do martes 24 de xuño de 2003, cómpre face-las seguintes correccións:
Na páxima 8.301, na primeira columna e liña 57, onde di: «Sección 08.-Consellería de Industria e Comercio», debe dicir: «Sección 08.-Consellería de Innovación, Industria e Comercio».
Na páxima 8.301, na segunda columna e liña 43, onde di: «Servicio 02.-Dirección Xeral de Xustiza e Administración Local» debe dicir: «Servicio 02.-Dirección Xeral de Xustiza».
Na páxina 8.302, na primeira columna, despois da liña 42, insírase o seguinte parágrafo:
«-Dependente da Consellería de Innovación, Industria e Comercio.
Organismo autónomo 50.-Instituto Galego de Consumo».
ORDE do 20 de xuño de 2003 pola que se lle autoriza o cambio de domicilio por traslado de instalacións ó centro privado de educación especial San Francisco de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/07/2003

Examinado o expediente presentado polo centro privado de educación especial San Francisco de Vigo (Pontevedra), no que se solicita autorización para o cambio de domicilio por traslado de instalacións.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que o remite cos informes correspondentes.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias; o Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG 15 de decembro) que desenvolve o devandito decreto.
Considerando que se cumpriron neste expediente os requisitos esixidos pola normativa vixente nesta materia.
Esta consellería, por proposta da Dirección Xeral de Centros e Ordenación Educativa,
DISPÓN:
Primeiro.-Autorizarlle ó centro privado de educación especial San Francisco de Vigo (Pontevedra), o cambio de domicilio por traslado de instalacións á avda. de Europa nº 94, Samil (Vigo).
Segundo.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala esta orde.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 20 de xuño de 2003.
Celso Currás Fernández
Conselleiro de Educación e Ordenación
Universitaria
ANEXO
Datos do centro:
Provincia: Pontevedra.
Concello: Vigo.
Localidade: Vigo.
Enderezo: avda. de Europa nº 94, Samil.
Código do centro: 36015275.
Denominación: centro privado de educación especial San Francisco.
Titular: Asociación Provincial de Educación y Trabajo Especial San Francisco.
Ensinanzas autorizadas: 3 unidades de educación especial (Psíquicos).
ORDE do 14 de xullo de 2003 pola que se resolve a convocatoria da do 13 de febreiro de 2003 (Diario Oficial de Galicia do 27 de febreiro) de axudas de desprazamento para a realización de prácticas de campo recoñecidas nos plans de estudios correspondentes ás titulacións autorizadas pola Xunta de Galicia nas universidades galegas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/07/2003

Mediante a Orde do 13 de febreiro de 2003 (DOG do 27 de febreiro), convocáronse e aprobáronse as bases que rexen o concurso público de axudas de
desprazamento para a realización de prácticas de campo recoñecidas nos plans de estudios correspondentes ás titulacións autorizadas pola Xunta de Galicia nas universidades galegas.
De acordo co establecido no artigo 5 das bases da convocatoria, desde o día 9 de maio ata o día 19 de maio, expuxéronse as listas de solicitudes admitidas e excluídas, podendo durante ese mesmo prazo os interesados formula-las reclamacións para emendar erros e falta de documentos perante a Dirección Xeral de Universidades.
Rematado este prazo, as solicitudes admitidas foron estudiadas pola comisión avaliadora nomeada na propia orde de convocatoria.
En consecuencia, de acordo co establecido nas bases da convocatoria e atendendo á proposta elevada pola citada comisión avaliadora a través da Dirección Xeral de Universidades, esta consellería
RESOLVE:
Artigo 1º
Concederlles axudas de desprazamento para a realización de prácticas de campo recoñecidas nos plans de estudios correspondentes ás titulacións autorizadas pola Xunta de Galicia nas universidades galegas ós centros das tres universidades da Comunidade Autónoma que se relacionan no anexo I á presente orde e na contía que se especifica.
Artigo 2º
O incumprimento total ou parcial por parte dos beneficiarios de calquera das condicións establecidas na orde de convocatoria do 13 de febreiro de 2003 constituirá causa determinante de revogación da axuda e do seu reintegro polo beneficiario ou solicitante, segundo o disposto nos artigos 4 e 19 do Decreto 287/2000, do 21 de novembro, polo que se resolve o réxime de axudas e subvencións públicas da Comunidade Autónoma de Galicia.
Artigo 3º
Contra a presente orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes a partir do día seguinte ó da súa publicación no DOG, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 14 de xullo de 2003.
Celso Currás Fernández
Conselleiro de Educación e Ordenación Universitaria
ORDE do 14 de xullo de 2003 pola que se resolve a convocatoria da do 13 de febreiro de 2003 (Diario Oficial de Galicia do 28 de febreiro) de axudas a asociacións de estudiantes universitarios, legalmente constituídas, das universidades galegas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/07/2003

Mediante a Orde do 13 de febreiro de 2003 (DOG do 28 de febreiro), convocáronse e aprobáronse as bases que rexen o concurso público de axudas a asociacións de estudiantes universitarios, legalmente constituídas, das universidades galegas, correspondente ó curso académico 2002-2003.
De acordo co establecido no artigo 6 das bases da convocatoria, desde o día 9 de maio ata o día 19 de maio, expuxéronse as listas de solicitudes admitidas e excluídas, podendo durante ese mesmo prazo os interesados formularen as reclamacións para emendar erros e faltas de documentos perante a Dirección Xeral de Universidades.
Rematado este prazo, as solicitudes admitidas foron estudiadas pola comisión avaliadora nomeada na propia orde de convocatoria.
En consecuencia, de acordo co establecido nas bases da convocatoria e atendendo á proposta elevada pola citada comisión avaliadora a través da Dirección Xeral de Universidades, esta consellería
RESOLVE:
Artigo 1º
Concederlles axudas ás asociacións de estudiantes das universidades galegas que se relacionan no anexo I á presente orde e na contía que se especifica.
Artigo 2º
Denergalles axudas ás asociacións que se relacionan no anexo II da presente orde.
Artigo 3º
O incumprimento total ou parcial por parte dos beneficiarios de calquera das condicións establecidas na orde de convocatoria do 13 de febreiro de 2003 constituirá causa determinante de revogación da axuda e do seu reintegro polo beneficiario ou solicitante, segundo o disposto nos artigos 4 e 19 do Decreto 287/2000, do 21 de novembro, polo que se resolve o réxime de axudas e subvencións públicas da Comunidade Autónoma de Galicia.
Artigo 4º
Contra a presente orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes a partir do día seguinte ó da súa publicación no DOG, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 14 de xullo de 2003.
Celso Currás Fernández
Conselleiro de Educación e Ordenación Universitaria
CONSELLERÍA DE FAMILIA, XUVENTUDE, DEPORTE E
VOLUNTARIADO
RESOLUCIÓN do 4 de xullo de 2003 pola que se lle dá publicidade ó acordo do tribunal designado para xulga-las probas encamiñadas á obtención do certificado de conselleiro de seguridade CE, convocadas por Resolución do 3 de marzo de 2003, da Dirección Xeral de Transportes, pola que se elevan a definitivas as listas provisionais de admitidos e excluídos e se fixan os horarios dos distintos exercicios.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/07/2003

En cumprimento do establecido na Resolución do 3 de marzo de 2003, pola que se convocan probas para a obtención do certificado CE de conselleiros de seguridade para o transporte de mercadorías perigosas por estrada e ferrocarril, este tribunal
ACORDOU:
Primeiro.-Anuncia-la exposición pública das listas definitivas de admitidos e excluídos, de conformi
dade coa base cuarta punto 4 da resolución da convocatoria, nos organismos seguintes: servicios centrais da Consellería de Política Territorial, Obras Públicas e Vivenda, servicios provinciais de Transportes e nas delegacións provinciais da devandita consellería.
Segundo.-Os exercicios celebraranse o día 4 de outubro de 2003 na Escola Galega de Administración Pública, Polígono das Fontiñas, Santiago de Compostela.
Terceiro.-Os horarios dos exercicios quedan establecidos do seguinte xeito, facendo saber que as portas do recinto se abrirán 30 minutos antes do comezo do exercicio, comezado este á hora sinalada:
Modalidade por estrada
Aspirantes
9.30 h
Salón de actos
De Abalde Simón a Gutiérrez Vega
A tódalas clases
11.30 h
Salón de actos
De Lado Álvarez a Villamil Freire
Clase 1
11.30 h
Aula 5
Tódolos aspirantes
Clase 2
9.30 h
Aula 5
Tódolos aspirantes
Clase 7
18.30 h
Aula 5
Tódolos aspirantes
Clase 3 e máis
16.30 h
Aula 5
Tódolos aspirantes
Mater Líqu.
Nº 1202-1203 e 1223
11.30 h
Aula 5
Tódolos aspirantes
Modalidade por ferrocarril
Aspirantes
A tódalas clases
16.30 h
Salón de actos
Tódolos aspirantes
Clase 1
Clase 2
Clase 7
16.30 h
Aula 5
Tódolos aspirantes
Clase 3 e máis
9.30 h
Aula 5
Tódolos aspirantes
Santiago de Compostela, 4 de xullo de 2003.
David González Coalla
Presidente do tribunal
DECRETO 306/2003, do 11 de xullo, polo que se nomean os vocais do Consello Rector da Escola Galega de Administración Pública, expertos no eido da Administración pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 21/07/2003

O artigo 7 da Lei 4/1987, do 27 de maio, de creación da Escola Galega de Administración Pública, modificado pola Lei 10/1989, do 10 de xullo, establece no punto 3 c) que formarán parte como vocais do Consello Rector cinco expertos de recoñecido prestixio no campo da Administración pública, nomeados polo Consello da Xunta de Galicia.
De acordo co anterior, mediante o Decreto 290/1994, do 30 de setembro, efectuouse a designación, como vocais do Consello Rector da EGAP, de cinco expertos no eido da Administración pública.
Finalizado o mandato dos actuais membros do Consello Rector, segundo o disposto no artigo 7 da Lei 4/1987, procede agora efectua-la designación por un novo período de cinco expertos no eido da Administración pública como vocais do Consello Rector da EGAP.
Na súa virtude, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día once de xullo de dous mil tres,
DISPOÑO:
Artigo único.-Nomear como vocais do Consello Rector da Escola Galega de Administración Pública, na súa calidade de expertos no eido da Administración pública a:
-José Luis Meilán Gil, catedrático de dereito administrativo da Universidade da Coruña.
-Gaspar Ariño Ortiz, catedrático de dereito administrativo da Universidade Autónoma de Madrid.
-José Luis Carro Fernández-Valmayor, catedrático de dereito administrativo da Universidade de Santiago de Compostela.
-Lorenzo Martín-Retortillo Baquer, catedrático de dereito administrativo da Universidade Complutense de Madrid.
-Álvaro Rodríguez Bereijo, catedrático de dereito financeiro e tributario da Universidade Autónoma de Madrid.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, once de xullo de dous mil tres.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública